Ehdotus neuvoston päätökseksi yhteisön neljännestä naisten ja miesten tasa-arvoisia mahdollisuuksia koskevasta keskipitkästä toimintaohjelmasta (1996-2000)



Virallinen lehti nro C 306 , 17/11/1995 s. 0002



Ehdotus neuvoston päätökseksi yhteisön neljännestä naisten ja miesten tasa-arvoisia mahdollisuuksia koskevasta keskipitkästä toimintaohjelmasta (1996-2000) (95/C 306/02) KOM(95) 381 lopull. - 95/0206(CNS) (Komission esittämä 27 päivänä heinäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että neuvosto on antanut naisten ja miesten tasa-arvoisista mahdollisuuksista kuusi direktiiviä, kaksi suositusta ja yhdeksän päätöslauselmaa (1), näillä naisten ja miesten tasa-arvoisia mahdollisuuksia koskevilla neuvoston direktiiveillä ja toimilla on ollut huomattavaa merkitystä naisten aseman parantumiseen, naisten ja miesten välinen tasa-arvo on yhteisölainsäädännössä tunnustettu perusperiaate, Eurooppa-neuvostossa 10 ja 11 päivänä joulukuuta 1994 Essenissä kokoontuneet valtioiden ja hallitusten päämiehet painottivat naisten ja miesten tasa-arvoisten mahdollisuuksien olevan yhdessä työttömyyden torjunnan kanssa Euroopan unionin ja sen jäsenvaltioiden tärkein tehtävä, valkoisessa kirjassa kasvusta, kilpailukyvystä ja työllisyydestä (2) komissio korostaa tarvetta lujittaa naisten ja miesten tasa-arvoisten mahdollisuuksien politiikkaa työelämässä, valkoisessa kirjassa Euroopan sosiaalipolitiikasta (3) komissio ottaa tehtäväkseen esitellä vuoden 1995 aikana neljännen naisten ja miesten tasa-arvoisia mahdollisuuksia koskevan toimintaohjelman, jonka pitäisi alkaa vuonna 1996, Euroopan parlamentti on voimakkaasti ja toistuvasti kehottanut unionia lujittamaan naisten ja miesten tasa-arvoisia mahdollisuuksia koskevaa politiikkaansa (4). kolme ensimmäistä yhteisön naisten ja miesten tasa-arvoisia mahdollisuuksia koskevaa keskipitkää toimintaohjelmaa (1982-1985, 1986-1990, 1991-1995) ovat olleet keskeisiä naisten aseman parantamisessa ja yhteistyön edistämisessä kaikilla tasoilla tässä suhteessa, olisi vahvistettava ja kehitettävä näiden kolmen ohjelman osana saatuja tuloksia; sekä kansallisella että yhteisön tasolla toteutetuista pyrkimyksistä huolimatta epätasa-arvoa kuitenkin esiintyy edelleen, erityisesti naisten työllisyydessä ja palkkauksessa, koulutuksen ja ammattikoulutuksen kehittämisellä sekä naisten työssäkäynnin lisäämisellä on suurta kilpailukykyä Euroopan taloudessa, on olemassa tarve kehittää toimenpiteitä, joissa otetaan huomioon sosiaaliset ja taloudelliset muutokset, ja erityisesti vastataan perherakenteissa, naisten ja miesten yhteiskunnallisissa rooleissa, työelämän järjestelyissä ja yhteiskunnan väestörakenteessa tapahtuneisiin muutoksiin, tämän vuoksi on tarpeen edistää läheistä kumppanuutta komission, jäsenvaltioiden, työmarkkinaosapuolten ja kaikkien asianomaisten järjestöjen kanssa ja suosia kaikkien asiaankuuluvien politiikkojen ja toimenpiteiden välisiä yhteisvaikutuksia, tämä ohjelma voi perustamissopimuksen 3 b artiklan mukaisesti tuoda yhteisölle lisäarvoa tunnistamalla ja edistämällä hyviä käytäntöjä ja politiikkoja, rohkaisemalla innovaatiota ja vaihtamalla merkityksellisiä kokemuksia, edellä sanotun kuitenkaan rajoittamatta jäsenvaltioiden toimivaltaa tasa-arvoisten mahdollisuuksien edistämisessä, ja perustamissopimuksessa ei ole määräyksiä muista ohjelman hyväksymiseen liittyvistä valtuuksista kuin mitä 235 artiklassa määrätään, ON PÄÄTTÄNYT SEURAAVAA: 1 artikla Tällä päätöksellä vahvistetaan yhteisön neljäs naisten ja miesten tasa-arvoisia mahdollisuuksia koskeva keskipitkä toimintaohjelma (jäljempänä "ohjelma") 1 päivän tammikuuta 1996 ja 31 päivän joulukuuta 2000 väliseksi ajaksi. Ohjelman tavoitteena on naisten ja miesten tasa-arvoisia mahdollisuuksia koskevan ulottuvuuden tuominen kaikkiin yhteisön kansallisella, alueellisella ja paikallisella tasolla laadittuihin ja toteutettuihin politiikkoihin, toimenpiteisiin ja toimintoihin sekä niiden seurantaan. 2 artikla Ohjelma pyrkii kuuden seuraavan tavoitteen saavuttamiseen: - talous- ja sosiaalielämän toimijoiden liikkeelle saaminen tasa-arvoisia mahdollisuuksia koskevissa kysymyksissä, - tasa-arvoisten mahdollisuuksien edistäminen muuttuvassa taloudessa, - naisten ja miesten perhe- ja työelämän yhteensovittamista koskevan politiikan kannustaminen, - naisten ja miesten tasapuolisen osallistumisen suosiminen päätöksenteossa, - tasa-arvoisten oikeuksien harjoittamista koskevien edellytysten lujittaminen, - edellä mainittujen tavoitteiden saavuttamiseksi toteutettujen toimien täytäntöönpanon, seurannan ja arvioinnin tukeminen. 3 artikla Edellä 2 artiklassa mainittujen tavoitteiden saavuttamiseksi ohjelmassa voidaan toteuttaa, korostaa ja/tai tukea seuraavia toimenpiteitä: a) Metodologinen, tekninen ja taloudellinen tuki yhdennetyille hankkeille, joiden tarkoituksena on tunnistaa ja siirtää moitteettomia käytäntöjä talouselämässä, yrityksissä ja työelämässä, työ- ja perhe-elämän yhteensovittamissessa ja naisten osallistumisessa päätöksentekoon. b) Tarkkailumenetelmien ja tasa-arvoisiin mahdollisuuksiin liittyvien politiikkojen seurantamenetelmien muodostaminen sekä tasa-arvoisiin mahdollisuuksiin liittyvien taloudellisia, sosiaalisia ja oikeudellisia kysymyksiä koskevien tutkimusten toteuttaminen. c) Ohjelman mukaisesti aloitettujen toimenpiteiden jatkuva arviointi. d) Kaikkien tiedonvaihtoon kuuluvien toimenpiteiden toteuttaminen ja yhteisön tasavertaista palkkausta, kohtelua ja tasa-arvoisia mahdollisuuksia koskevan yhteisön lainsäädännön sekä käynnistyneistä aloitteista saatujen tulosten levittäminen mahdollisimman laajalle. 4 artikla Komissio ja jäsenvaltiot edistävät tämän ohjelman mukaisesti ja rakennerahastojen alaisena toteutettujen aloitteiden sekä muita koulutusta ja ammattikoulutusta koskevia yhteisön politiikkoja tai toimia. 5 artikla Ne ohjelman sisältämät toimet, joihin Euroopan talousalueen maat, Keski- ja Itä-Euroopan maat, Kypros, Malta sekä unionin kumppanuusmaat Välimeren alueella voivat osallistua, määritellään unionin ja kyseisten maiden välisten suhteiden yhteydessä. 6 artikla Komissio varmistaa ohjelman toteuttamisen tämän päätöksen mukaisesti. Siinä tarkoituksessa komissio tekee yhteistyötä jäsenvaltioiden kanssa kumppanuuden hengessä. 7 artikla 1. Komissio antaa Euroopan parlamentille, neuvostolle, talous- ja sosiaalikomitealle ja alueiden komitealle ohjelman toteuttamista koskevan välikertomuksen viimeistään 31 päivänä joulukuuta 1998. 2. Komissio antaa Euroopan parlamentille, neuvostolle, talous- ja sosiaalikomitealle ja alueiden komitealle ohjelman toteuttamista koskevan loppukertomuksen viimeistään 31 päivänä joulukuuta 2001. 8 artikla Tämä päätös julkaistaan Euroopan yhteisöjen virallisessa lehdessä. (1) Neuvoston direktiivi 75/117/ETY miesten ja naisten samapalkkaisuuden periaatteen soveltamista koskevan jäsenvaltioiden lainsäädännön lähentämisestä, EYVL N:o L 45, 19.2.1975, s. 19 Neuvoston direktiivi 76/207/ETY miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa, EYVL N:o L 39, 14.2.1976, s. 40 Neuvoston direktiivi 79/7/ETY miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä, EYVL N:o L 6, 10.1.1979, s. 24 Neuvoston direktiivi 86/378/ETY miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä, EYVL N:o L 225, 12.8.1986, s. 40 Neuvoston direktiivi 86/613/ETY miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin, maatalousalalla toimivat ammatinharjoittajat mukaan lukien, ja itsenäisinä ammatinharjoittajina toimivien naisten suojeluun raskauden ja synnytyksen perusteella, EYVL N:o L 359, 19.12.1986, s. 56 Neuvoston direktiivi 92/85/ETY toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä, EYVL N:o L 348, 28.11.1992, s. 1 Neuvoston suositus, annettu 13 päivänä joulukuuta 1984, naisia koskevien positiivisten toimenpiteiden edistämisestä (84/635/ETY), EYVL N:o L 331, 19.12.1984, s. 34 Neuvoston suositus, annettu 31 päivänä maaliskuuta 1992, lastenhuollosta (92/241/ETY), EYVL N:o L 123, 8.5.1992, s. 16 Neuvoston päätöslauselma, annettu 12 päivänä heinäkuuta 1982, naisten tasa-arvoisten mahdollisuuksien edistämisestä, EYVL N:o C 186, 21.7.1982, s. 3 Neuvoston päätöslauselma, annettu 7 päivänä kesäkuuta 1984, naisten työttömyyden vastaisista toimista. EYVL N:o C 161, 21.6.1984, s. 4 Neuvoston ja 3 päivänä kesäkuuta 1985 neuvostona kokoontuneiden opetusministereiden päätöslauselma, joka sisältää tyttöjen ja poikien tasa-arvoisia koulutusmahdollisuuksia koskevan toimintaohjelman, EYVL N:o C 166, 5.7.1985, s. 1 Neuvoston toinen päätöslauselma, annettu 24 päivänä heinäkuuta 1986, naisten tasa-arvoisten mahdollisuuksien edistämisestä, EYVL N:o C 203, 12.8.1986, s. 2 Neuvoston päätöslauselma, annettu 16 päivänä joulukuuta 1988, naisten saattamisesta uudelleen työelämään. EYVL N:o C 333, 28.12.1988, s. 1 Neuvoston päätöslauselma, annettu 29 päivänä toukokuuta 1990, naisten ja miesten arvokkuuden suojelemisesta työelämässä, EYVL N:o C 157, 27.6.1990, s. 3 Neuvoston päätöslauselma, annettu 21 päivänä toukokuuta 1991, yhteisön kolmannesta naisten ja miesten tasa-arvoisia mahdollisuuksia koskevasta keskipitkästä toimintaohjelmasta (1991-1995), EYVL N:o C 142, 31.5.1991, s. 1 Neuvoston päätöslauselma, annettu 22 päivänä kesäkuuta 1994, naisten ja miesten tasa-arvoisten mahdollisuuksien edistämisestä Euroopan rakennerahastojen toiminnan avulla, EYVL N:o C 231, 20.8.1994, s. 1 Neuvoston päätöslauselma, annettu 27 päivänä maaliskuuta 1995, naisten ja miesten tasapuolisesta osallistumisesta päätöksentekoon, EYVL N:o C . . ., . . . s. . .. (2) Euroopan yhteisöjen tiedote, täydennysosa 6/93 (3) KOM(94) 333, 27.7.1994 (4) Päätöslauselma kolmannen yhteisön naisten ja miesten tasa-arvoisia mahdollisuuksia koskevan toimintaohjelman arvioinnista ja ehdotukset neljänneksi yhteisön toimintaohjelmaksi A4-0104/95, 14.6.1995.